แนวโน้มหุ้นเช้านี้แกว่งไซด์เวย์
นักวิเคราะห์ฯคาดตลาดหุ้นไทยเช้านี้แกว่งไซต์เวย์ รอลุ้นผลการเลือกตั้งประธานาธิบดีสหรัฐฯ
7 พ.ย. 2555

นักวิเคราะห์ฯคาดตลาดหุ้นไทยเช้านี้แกว่งไซต์เวย์ รอลุ้นผลการเลือกตั้งประธานาธิบดีสหรัฐฯ
นายธีรวุฒิ กานต์นิภากุล ผู้ช่วยผู้อำนวยการฝ่ายวิเคราะห์ บล.ซีไอเอ็มบี(ประเทศไทย)กล่าวว่า ตลาดหุ้นไทยเช้านี้คาดว่าจะแกว่งไซด์เวย์ เนื่องจากยังคงรอผลการเลือกตั้งประธานาธิบดีของสหรัฐฯ ซึ่งอาจจะยังไม่จบภายในวันนี้ แต่เมื่อคืนที่ผ่านมาดาวโจนส์ก็มีการเก็งผลการเลือกตั้งอยู่เหมือนกัน ขณะที่ตลาดหุ้นอื่นในภูมิภาคเอเชียเช้านี้ไม่ได้ตอบรับเท่าไรนัก โดยยังคงรอความชัดเจนของผลการเลือกตั้งอยู่
สำหรับปัจจัยภายในประเทศก็จะยังติดตามการประกาศผลประกอบการของบริษัทจดทะเบียน ซึ่งหุ้นในกลุ่มพลังงานถือว่าออกมาดีกว่าคาด แต่ต้องดูว่าจะมีแรงขายทำกำไรออกมาหรือไม่ ซึ่งมองว่าอาจมี take profit บ้างแต่ก็ไม่น่าจะทำให้ตลาดปรับตัวลงแรง 
นอกจากนี้ ยังต้องจับตามดัชนีฯด้วยว่าจะสามารถยืนเหนือระดับ 1,300 จุดได้อย่างต่อเนื่องหรือไม่ ถ้าได้ตลาดฯก็ยังไปได้อยู่ แต่ถ้าต่ำกว่าระดับ 1,300 จุด Sentiment ตลาดฯก็จะไปต่อไม่ค่อยไหว
พร้อมให้แนวรับ 1,295 จุด แนวต้าน 1,305 จุด